Wimme Saari

Wimme Saari (døpenavn Frans Wilhelm Saari, artistnavn Wimme; født i 1959) fra Kelottijärvi, Enontekis i Finland er en særegen og internasjonalt anerkjent samisk joiker og musiker. 

Med sin særegne stemmebruk kombinerer Wimme tradisjonell samisk joik med jazz- og rockinspirerte improvisasjoner.

 Biografi 
Wimme Saari vokste opp i en reindriftsfamilie, både faren og Wimmes eldre bror var aktive innen reindrift. Foreldrene joiket ikke, men Wimme lærte seg den lokale, nordsamiske måten å joike på ved å lytte til radio og album. Allerede ved 15 års alder komponerte han sin første joik og gjennomførte konserter som trubadur og joiker.

I 1986 ble Saari ansvarlig for arkivmaterialet i den finske kringkastingen YLE (Yleisradio) og i disse arkivene fant han blant annet opptak av sin onkels joiker fra 1963. Som et resultat forsøkte han å eksperimenterte med jazz og joik sammen med andre musikere. Han ga senere uttrykk for at disse musikalske eksperimentene var mislykket, men allikevel en verdifull erfaring.Allmusic.com, Wimme Saari, biografi.

Erfaringene tok han med seg inn i det langvarige samarbeidet med bandet RinneRadio, og musikerne Tapani Rinne og Jari Kokkonen. Først i 1995 realiserte de Wimme Saaris solodebut Wimme. Albumet fikk prisen Årets Folk album i Finland.

 Diskografi 
Wimme Saari albumdebuterte som joiker, musiker og komponist på albumet Dance and Visions i 1990 med jazz- og elektronikabandet Rinneradio. Siden fulgte RinneRadio-albumet Joik i 1992. Saari deltok også som vokalist på RinneRadios Unik i 1994.Rinneradio , diskografi.

Arbeidet med utgivelse av joiken «Texas» i 1996 og albumet Gierran i 1997 endte i en felles utgivelse fra Wimme Saari og RinneRadio kalt File Under: Finnish Ambient Techno Chant".Discogs.com, File Under: Finnish Ambient Techno Chant.

 Soloalbum 
 Ivgu, 2025
 Human, 2017
 Soabbi, 2013
 Mun, 2010
 Gápmu, 2003
 Bárru, 2003
 Cugu, 2000
 Gierran, 1997
 Texas, 1996 (EP)
 Wimme, 1995

Wimme har også deltatt på albumene til andre musikere, for eksempel Hedningarna, Nits or Hector Zazou. Albumene Ivgu og Human er samproduksjoner med den finske saksofonisten og jazzmusikeren Tapani Rinne.

 Film- og teatermusikk 
Wimme Saari komponerte musikken til forestillingen «1852»Beaivváš Sámi Teáhter, om forestillingen «1852». ved Beaivváš Sámi Teáhter i 2008. Han har dessuten komponert musikken til flere samiske filmerBeaivváš Sámi Teáhter, kunstnerisk ledergruppe «1852».:

 Bázo, 2003
 Umur, 2002
 Ságojoga ministtar, 1997

I 2009 produserte den finske regissøren Juha Iisak Koivisto den 30 minutter lange dokumentaren WimmeSámi Film Festival , program 2009., vist under den samiske internasjonale filmfestivalen i Kautokeino. Filmen omhandler samisk joik, samisk historie og Wimme Saari musikalske filosofi.

 Referanser 

 Eksterne lenker 




 iTunes-biografi: Wimme Saari
 Wimme asia-site
 Northside: Wimme
 Wimme joiker, YLE-innspilling

Kategori:Samiske musikere
Kategori:Finske musikere
Kategori:Samer i Finland
Kategori:Personer fra Enontekis
Kategori:Fødselsdato ikke oppgitt
Kategori:Vinnere av Áillohaš musikkpris